‘Dokter’ by lisensietoetssentrum vasgetrek | Maroela Media
Belastingseisoen begin eersdaags
LUR gryp in by Steve Biko-hospitaal
Nóg vyf beamptes vas oor korrupsie in Mpumalanga
Driejarige verdrink in die Noord-Kaap
Amper-bruidegom sterf maande ná plaasaanval
‘Dokter’ by lisensietoetssentrum vasgetrek
Tshwane Metropolisie. (Argieffoto)
ŉ Man wat hom as ŉ dokter voorgedoen en glo mediese sertifikate by die Waltloo-lisensietoetssentrum in Pretoria uitgereik het, is in hegtenis geneem.
Sr.supt. Isaac Mahamba, woordvoerder van die Tshwane Metropolisie (TMPD), sê metropolisiebeamptes het inligting ontvang dat ŉ persoon by die toetssentrum hom as ŉ dokter voordoen en mediese sertifikate uitreik aan persone wat aansoek om hul openbare bestuurderspermitte doen of dié permitte wil laat hernu.
“Die wenk is ontvang deur ŉ TMPD-beampte wat by die Waltloo-lisensiëringsdepartement gestasioneer is,” sê Mahamba. “Die beampte het die man genader en hy het aan hom bevestig dat hy inderdaad mediese sertifikate uitreik en dat hy ŉ gekwalifiseerde mediese dokter is.”
Volgens Mahamba het beamptes die Raad vir Gesondheidsberoepe van Suid-Afrika gekontak om vas te stel of die man se bewerings waar is. “Dié raad het die metrobeampte in kennis gestel dat die dokter onwettig praktiseer aangesien sy mediese lisensie opgeskort is.”
Die 50-jarige man is in hegtenis geneem en sal binnekort op aanklag van bedrog in die hof verskyn.
Weerdiens waarsku oor donderstorms, erge wind
DA dien kriminele klagte in teen De Lille
Gert van Wierdapark · 8 maande gelede
Miskien moes die “Dokter” eerder die “toestand” van die Watloo Stasie aangespreek het met n oorplanting of twee!
Hy het seker vele lisensies ge-dokter….
Sputnik · 8 maande gelede
Stem saam met Gert van Wierdapark – dit gaan egter ‘n intensiewe, lang operasie wees! Daar’s BAIE ruimte vir verbetering. Dat mens ná jy aansoek gedoen het vir die hernuwing van ‘n bestuurderslisensie weer in ‘n nuwe, ellelange ry moet gaan val om te betaal, terwyl kassiergetalle een oomblik iets soos 6 kan wees, net om die volgende oomblik 1 te wees – vermoedelik teetyd. Hulle kan gaan leer by Binnelandse Sake, Centurion waar ‘n nommerstelsel bestaan. Steeds tydsaam, maar ordes beter!
Marietjie · 8 maande gelede
En net om weer jou lisensie te gaan haal is net so ‘n laaaaaaaaaaaaang proses. Jy val weer in ‘n ry van hier tot in die Kaap en dan wag jy geduldig. My meer as 2 ure gevat om net die lisensie te gaan haal.
janneman · 8 maande gelede
Van mens by die Waltloo toetsentrum aankom word jy oorweldig deur sogenaamde “helpers” wat jou van die wal af in die sloot help, tensy jy bereid is om so R300 plus uit te haal, dan gebeur alles vinnig. En sou jy enige iets kort, kan dit gereel word vir nog n ekstra paar rand. Nee wat, daai plek lyk sommer soos n korrupte nes, om nie te praat van onveilig voel nie
Wilmarie · 8 maande gelede
Verbaas my glad nie! In die land…. is enige iets moontlik!
Speedguard · 8 maande gelede
Ek kan met ‘n oop gemoed getuig , dit gaan so op elke liewe lisensie kantoor. Glo my ek was laaank by so kantoor elders en het ek letterlik teen donderweer [email protected] met my klagtes, toe verloor ek my werk agv ondraaglike omstandigehede!
Elize · 8 maande gelede
Hierdie “dokter” het seker siekbriewe uitgereik vir sy mede wesens sodat hulle volle salaris kan ontvang nadat hulle gaan inkopies doen het toe die nuwe lisensie uitgereik is. Onthou hulle kan nie lank staan nie want die agterstewe soek altyd ‘n plat klip
Stripes · 8 maande gelede
Hahaha ek moet sê dat julle “toetssentrums” baie goed georganiseerd is. EN die mense in beheer van die sentrum kom dit nie self agter nie???? EN weereens ‘n plek wat onder metro-polisie se beheer is? Dit laat my beslis wonder …….